NEUVOSTON ASETUS (ETY) N:o 593/92,
annettu 3 päivänä maaliskuuta 1992,
oliiviöljyalan erityistoimenpiteistä annetun asetuksen (ETY) N:o 2262/84 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
oliiviöljyalaa koskevan yhteisön säännösten asianmukaisen ja tehokkaan soveltamisen varmistamiseksi paremmin olisi annettava toimielinten tehtäväksi kaikkiin tällä alalla maksettaviin yhteisön tukiin liittyvien tarkastusten toteuttaminen, lukuun ottamatta vientitukia,
komission suorittaman toimielinten toiminnan ja toimien seurannan parantamiseksi olisi säädettävä komission mahdollisuudesta olla edustettuna toimielimissä,
toimielinten suorittamien tarkastusten tulosten paremman seurannan varmistamiseksi olisi tärkeää ottaa käyttöön jäsenvaltion ja komission välillä tätä asiaa koskeva tiedottaminen, ja
asetuksen (ETY) N:o 2262/84(3) 1 artiklan 5 kohdan mukaan neuvosto vahvistaa määräenemmistöllä komission ehdotuksesta ennen 1 päivää tammikuuta 1992 toimielinten tosiasiallisten kustannusten rahoitusmenetelmän markkinointivuodesta 1992/1993; toimielimille annettujen tehtävien laajuuden vuoksi ja sen merkityksen vuoksi, joka niillä on tätä alaa koskevan yhteisön säännösten asianmukaisen ja yhdenmukaisen soveltamisen kannalta, olisi säädettävä, että yhteisö osallistuu uuden viiden vuoden jakson ajan toimielinten kustannuksiin, niin että ne voivat toimia tehokkaasti ja säännöllisesti näillä säännöksillä säädetyn hallinnollisen riippumattomuuden mukaisesti,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2262/84 seuraavasti.
1) Korvataan 1 artiklan 1 kohdan ensimmäinen alakohta seuraavasti:
"1 Jokaisen tuottajajäsenvaltion on perustettava oman oikeusjärjestyksensä mukaisesti erityinen toimielin, jonka tehtävänä ovat tietyt yhteisön tukiin oliiviöljyalalla liittyvät toimet ja tarkastukset lukuun ottamatta vientitukia."
2) Korvataan 1 artiklan 2 kohta seuraavasti:
"2 Oliiviöljyalaa koskevien yhteisön säännösten asianmukaisen soveltamisen varmistamiseksi 1 kohdassa tarkoitetun toimielimen on 4 kohdassa tarkoitetun toimintaohjelman mukaisesti:
- tarkistettava, että tuottajajärjestöjen ja niiden liittojen toimet ovat tuen myöntämistä oliiviöljyn tuotannolle ja tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84(1) mukaiset,
- tarkistettava viljelyilmoitusten ja tukihakemusten tietojen paikkansapitävyys, sanotun kuitenkaan rajoittamatta jäsenvaltion asetuksen (ETY) N:o 2261/84 14 artiklan mukaisesti tekemiä tarkastuksia,
- valvottava hyväksyttyjä myllyjä,
- otettava selvää oliiviöljyn ja uutetun oliiviöljyn sekä niiden sivutuotteiden käyttötarkoituksesta,
- valvottava hyväksyttyjä pakkausyrityksiä oliiviöljyn kulutustukea koskevista yleisistä säännöistä 19 päivänä joulukuuta 1978 annetun neuvoston asetuksen (ETY) N:o 3089/78(2) 7 artiklan mukaisesti sekä tarvittaessa valvottava asetuksen N:o 136/66/ETY 11 artiklan 3 kohdan mukaisesti hyväksyttyjä ammatillisia toimielimiä,
- kerättävä, tarkistettava ja muokattava kansallisella tasolla asetuksen (ETY) N:o 2261/84 18 artiklassa tarkoitettujen tuotoksien vahvistamiseen tarvittavat tiedot,
- otettava tarvittaessa selvää tuodun oliiviöljyn ja uutetun oliiviöljyn alkuperästä.
Jäsenvaltio voi omasta aloitteestaan tai komission pyynnöstä määrätä toimielimen 4 kohdassa tarkoitetun toimintaohjelman mukaisesti:
- tekemään tilastollisia tutkimuksia oliiviöljyn ja uutetun oliiviöljyn tuotannosta, jalostuksesta ja kulutuksesta,
- valvomaan asetuksen N:o 136/66/ETY 12 ja 13 artiklassa tarkoitettuja interventioelinten suorittamia oliiviöljyn osto-, varastointi- ja myyntitoimia,
- valvomaan asetuksen N:o 136/66/ETY 20 d artiklan 3 kohdan mukaisesti toteutettuja varastointitoimia,
- valvomaan säilykkeitä valmistavia yrityksiä tiettyjen säilykkeiden valmistukseen käytettävien oliiviöljyjen tuotantotukea koskevista yleisistä säännöistä 26 päivänä maaliskuuta 1979 annetun neuvoston asetuksen (ETY) N:o 591/79() 8 artiklan mukaisesti,
- tekemään erityisiä tiedusteluja oliiviöljyalalla.
(1) EYVL N:o L 208, 3.8.1984. s. 3. Asetus sellaisena kuin se on viimeksi muutettuna asetuksella (ETY) N:o 3500/90 (EYVL N:o L 338, 5.12.1990, s. 3)
(2) EYVL N:o L 369, 29.12.1978, s. 12. Asetus sellaisena kuin se on viimeksi muutettuna asetuksella (ETY) N:o 3461/87 (EYVL N:o L 329, 20.11.1987, s. 1)
(3) EYVL N:o L 78, 30.3.1979, s. 2. Asetus sellaisena kuin se on viimeksi muutettuna asetuksella (ETY) N:o 2903/89 (EYVL N:o L 280, 29.9.1989, s. 3)"
3) Lisätään 1 artiklan 3 kohtaan alakohta seuraavasti:
"Komissio voi osallistua asioiden käsittelyyn toimielimen johtoelimissä. Komission edustaja ei osallistu äänestykseen."
4) Korvataan 1 artiklan 4 kohdan ensimmäisessä alakohdassa ilmaisu "tuotantotukijärjestelmän" ilmaisulla "yhteisön oliiviöljyalaa koskevien säännösten".
5) Lisätään 1 artiklan 4 kohtaan alakohdat seuraavasti:
"Jäsenvaltiot toimivat mahdollisimman nopeasti toimielimen tekemien toteamusten johdosta.
Ne toimittavat määräajoin komissiolle tiedoksi selvityksen, jossa mainitaan toteutetut toimet sekä niiden toteamusten perusteella määrätyt seuraamukset, jotka toimielin on tehnyt tarkastuksissaan.
Tämä tiedonanto ei vaikuta yhteisen maatalouspolitiikan rahoituksen yhteydessä aiheettomasti maksettuja määriä koskevista laiminlyönneistä ja perimisestä sekä tiedotusjärjestelmän luomisesta tällä alalla ja asetuksen (ETY) N:o 283/72(1) kumoamisesta 4 päivänä maaliskuuta 1991 annetun neuvoston asetuksen (ETY) N:o 595/91 3 artiklan soveltamiseen.
(1) EYVL N:o L 67, 14.3.1991, s. 11"
6) Korvataan 1 artiklan 5 kohdan kaksi viimeistä alakohtaa seuraavasti:
"Viiden vuoden ajan 1 päivästä marraskuuta 1992 toimielimen tosiasiallisista menoista katetaan 50 prosenttia Euroopan yhteisöjen yleisestä talousarviosta.
Neuvosto vahvistaa määräenemmistöllä komission ehdotuksesta ennen 1 päivää tammikuuta 1997 kyseisten kustannusten rahoitusmenetelmän markkinointivuodesta 1997/1998.
Jäsenvaltiot voivat asetuksen N:o 136/66/ETY 38 artiklassa säädettyä menettelyä noudattaen määritettävin edellytyksin kattaa niille kuuluvan taloudellisen vastuun osittain tai kokonaan pidättämällä osan oliiviöljyalalla myönnetyistä yhteisön tuista."
7) Poistetaan 1 artiklan 6 kohdan ensimmäisestä alakohdasta sanat "on perustettu ja että se". Poistetaan toisesta alakohdasta sanat "perustamisen ja".
8) Poistetaan 2 artiklan b alakohdasta sanat "tuottajajärjestöön kuuluvat".
9) Korvataan 2 artiklan d alakohdassa sanat "tästä asetuksesta" sanoilla "asetuksesta (ETY) N:o 2261/84".
10) Lisätään 2 a artikla seuraavasti:
"2 a artikla
Asetuksen N:o 136/66/ETY 11 a artiklan mukaisesti jäsenvaltioiden on toteutettava soveltuvat erityistoimenpiteet rangaistakseen kaikista kulutustukijärjestelmän rikkomuksista, erityisesti jos todetaan, että:
- hyväksytty pakkausyritys ei ole noudattanut asetuksesta (ETY) N:o 3089/78 johtuvia velvoitteita erityisesti 3 artiklassa säädetyissä tapauksissa,
- hyväksytty ammatillinen toimielin ei ole noudattanut kyseisestä asetuksesta johtuvia velvoitteita.
Jäsenvaltioiden on toteutettava omalta osaltaan soveltuvat erityistoimenpiteet rangaistakseen kaikista asetuksen N:o 136/66/ETY 12, 13, 20 a ja 20 d artiklassa säädettyjen järjestelmien vastaisista rikkomuksista."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 3 päivänä maaliskuuta 1992.